Katso videolta juhlaseremonia. NHL on katsottavissa Viasatin kanavilla ja Viaplayssa.

Boston Bruinsin tähtimaalivahti Tuukka Rask rikkoi tällä kaudella 500 pelatun NHL-pelin rajan. Suomalaisen upeaa saavutusta juhlittiin viime yönä Pittsburghia vastaan pelatussa ottelussa.

Rask ei voinut pelata itse matsissa, sillä hän oli saanut aivotärähdyksen edellisessä pelissä, mutta juhlakalu osallistui seremonioihin puku päällä.

32-vuotiaas tähtikassari sai saavutuksestaan palkinnoksi hopeisen mailan sekä Metallican Lars Ulrichin käyttämän rumpusetin. Lahjoista ensimmäinen ei varmasti ollut yllätys, mutta toinen sitä vastoin oli – ja ilmeestä päätellen erittäin mieluinen sellainen.

– Hei Tuukka, se on Lars Metallicasta terve! Onnea 500. NHL-ottelusta. Se on hullun siistiä ja uskomatonta. Kiitos, että olet Metallican fani, Ulrich sanailee onnitteluvideolla.

Rask tunnetaan kovana Metallica-fanina ja rumpalina.

Juhlailta päättyi Raskin ja Bostonin kannalta myös iloisesti, kun Bruins kaatoi Pittsburghin 4–1. Ottelun ykköstähdeksi valittiin Raskia tuurannut Jaroslav Halak, joka torjui pelissä 29 kutia.

Toronton varaama Rask on pelannut koko NHL-uransa Bostonissa. 523 runkosarjaottelua pelanneen suomalaisen torjuntaprosentti on komea 92,1 ja päästettyjen maalien keskiarvo 2,28.

Raskin palkintokaapista löytyy muiden muassa Stanley Cup -sormus sekä parhaalle maalivahdille annetteva Vezina-pysti.